open-index/open-wikipedia-markdown huggingface dataset:
Էլբոու

**Էլբոու** (), գետ հարավային Ալբերտա երկրամասում, Կանադա։ Սկիզբ է առնում Կանադական ժայռոտ լեռներից։ Թափվում է Բոու գետը՝ Կալգարի քաղաքի մերձակայքում։

Երկարությունը 120 կմ, ջրավազանի լայնությունն է 1200 կմ².

Էլբոու գետը հանրաճանաչ է մարզիկների շրջանում, որոնք զբաղվում են թիավարությամբ։ Առավել հայտնի վայրեր են՝ Ալեն Բիլի պատնեշը, Չմոռանաս ինձ () և Էլբոուի ջրվեժը։

Էլբոուում ջրի մակարդակը սաստիկ փոփոխական է։ 2005 թվականի հունիսին գետը ափերից դուրս է եկել և վերջին 200 տարում առաջացրեց ամենամեծ հեղեղը։ Հեղեղը ամբարտակի պատնեշի վրայից դուրս թափվեց և ավելի քան 1500 Կալգարիի բնակիչներ, որոնք բնակվում էին ջրածածկ գոտում, էվակուացվեցին։

## Աշխարհագրություն
[thumb|left|200px|[Էլբոու(ջրվեժ)|Էլբոուի ջրվեժը վերին հոսանքում]]
Գետը սկիզբ է առնում Էլբոու լճից, որը գտնվում է Կանադական ժայռոտ լեռներում՝ Elbow-Sheep Wildland Provincial Park, և հոսում է նախալեռներից դեպի Բրըգ Կրիկ գյուղ։ Էլբոուն անցնում է Alberta Highway 22-ից և հասնում է Սփրինգբընկ գյուղական բնակավայրին և արևմուտքից Կալգարիա հնդկական ռեզերվում։ Քաղաքի մոտ գետը թափվում է արհեստական դելտայի և Գլենմուր ջրամբարի մեջ, որոնք Կալգարիի խմելու ջրի երկու հիմնական աղբյուրներից են։ Այնուհետև գետը թեքվում է հյուսիս, անցնելով բնակելի շրջաններից դեպի քաղաքի կենտրոն, անցնում է նաև Մակլաուդ Թրեյլը, հոսում է Կալգարիի Ստամպիդի ստադիոնի մոտով, և թափվում է արևմուտքից Կալգարի կենդանաբանական այգուց Բոու գետը։

Գետն ունի 120 կմ երկարություն և 1200 կմ² ջրավազանի տարածությունը։ Սկսվում է Էլբոուի լեռնաշղթայից մոտավորապես 2100 մ բարձրության վրա, թեքությունը գետաբերանում մոտավոր 1 % է Բոուի թափվող վայրից 1040 մ բարձրության վրա։

## Վտակներ
*Այրոնի Վտակ Айрон()
*Բրըգի վտակ()
*Հարիսի վտակ()
*Փրայմզի վտակ()
*Միլբյորնի վտակ()
*Սփրինգբընկի վտակ()
*Կալենի վտակ()
*Մըյի վտակ()
*Լոտի վտակ()

## Պատկերասրահ

File:Elbow-Lake-Szmurlo.jpg|Էլբոու լիճ
File:Elbow-valley.jpg|Գետը վերին հոսանքում 
File:Glenmore Reservoir Calgary.JPG|Ջրամբար Գլենմուր Կալգարիում
File:Bow with Zoo.JPG|Բոուի գետախառնուրդ


## Ծանոթագրություններ

Կատեգորիա:Կանադայի գետեր
Լագո Արխենտինո

**Լագո Արխենտինո** (), քաղցրահամ լիճ՝ տեղակայված Սանտա Կրուսի պատագոնյան գավառում՝ Արգենտինայում։ Սա Արգենտինայի խոշորագույն լիճն է, նրա մակերևույթի մակերեսը հավասար է 1415 կմ² (առավելագույն լայնությունը՝ 20 կմ)։ Լճի միջին խորությունը 150 մետր է, առավելագույնը՝ 500 մետր։

Հայտնաբերվել է 1782 թվականի նոյեմբերին Անտոնիո և Ֆրանսիսկո Վյեդմա եղբայրների կողմից։

Լիճը տեղակայված է Լոս Գլասյարեսի ազգային պարկում, որտեղ գտնվում են մեծ քանակությամբ սառցադաշտեր, որոնցից ամենահայտնին Պերիտո Մորենո սառցադաշտն է։ Լիճը սնուցվում է սառցադաշտերից։ Վիեդմա լճի ջուրը ձևավորվում է Լա Լեոնա գետի և բազմաթիվ լեռնային առվակների ջրերից։ Ջրահավաքի մակերեսը կազմում է ավելի քան 17 000 կմ²։

Սառցադաշտերը, հարևան Էլ Կալաֆատե քաղաքը և հենց լիճը գրավում են շատ զբոսաշրջիկների։ Լիճը հարմար է ձկնորսության համար։

Լագո Արխենտինոն նաև տեղական օդանավակայանի անունն է (IATA: ING, ICAO: SAWA)՝  կոորդինատներով։ Էլ Կալաֆատե քաղաքը հաճախ նաև անվանվում է Լագո Արխենտինո։

## Կլիմա

## Ծանոթագրություններ

## Արտաքին հղումներ
* Lake Argentino  на сайте Международного комитета по экологии озёр
* Lago Argentino  на веб-сайте правительства Санта-Крус (на испанском)

Կատեգորիա:Արգենտինայի լճեր
Կատեգորիա:Հարավային Ամերիկայի լճեր
Լոսվիդո (լիճ)

**Լոսվիդո** (), լիճ Վիտեբսկի մարզի Գորոդոկսկի շրջանում։ Գտնվում է Կորոդկայից 7 կմ հարավ՝ Բոլշոյե Լոսվիդո, Մալոյե Լոսվիդո և Բատալի գյուղերի մոտ։ Հարավային ափին կա հուշարձան, որը նվիրված է սովետական զինվորներին։

## Նկարագրություն
Ավազանի մակերեսը 11,42 կմ² է, ջրահավաքի մակերեսը 107 կմ², առավելագույն խորությունը 20,2 մետր է, ջրափնյա գծի երկարություն 25,6 կմ է։

Լիճը դանդաղ հոսող է։ Լոսվիդայի մեջ թափվում են Չերնիցա գետը և մի քանի առվակներ, այնտեղից սկիզբ է առնում վտակ, որը թափվում է Ցիգանովո լիճը, որը իր հերթին կապված է Խրապովլյանկա գետի հետ։

## Բուսականություն
Ափերը ծածկված են եղեգով, 15-150 մետր լայնությամբ։ Ֆիտոպլանկտոնն ունի 58 տեսակի մամուռ։ Լճում հանդիպում են Բելառուսի համար հազվագյուտ տեսակներ, ինչպիսինն են ծովային նայադա, փոքր նայադա և այլն։

## Կենդանի աշխարհ
Լճի կենդանական պլանկտոնն ունի 34 տարատեսակ։ Կենդանական բենտոսը 68։ Ձկներից տարածված են բրամը, շիղաձուկը, մանրաձուկ, օձաձուկ, գայլաձուկ, շերեփաձուկ, յազ, մանրածածան, պերկես, գուստերա, կարմրալողաթևիկ , սպիտակաձուկ։

## Արտաքին հղումներ
* Լոսվիդո լիճը 

## Գրականություն
* 

## Ծանոթագրություններ

Կատեգորիա:Եվրոպայի լճեր
Կատեգորիա:Ռուսաստանի լճեր
Գատինո (գետ)

**Գատինո** (ֆր․ Gatineau), Կանադայի Քվեբեկ գավառի արևմուտքում գտնվող գետ։ Հոսում է հյուսիսային Բասքաթոնգի ջրամբարներից և թափվում է Գատինո (գետը իր անունը ստացել է Գատինո քաղաքից) քաղաքի տարածքում Օտտավա գետը։ Գետի երկարությունը 386 կիլոմետր է։

## Անվանում
Կա լեգենդ, ըստ որի գետն իր անվանումը ստացել է մորթեղեն վաճառող Նիկոլայ Գատինոյի (Գաստինո) անունից, որը իբր 1683 թվականին խորտակվել է այդ գետում։ Նրա տղաները 18-րդ դարի սկզբում այդ գետի գետաբերանում հիմնադրել են գործարան։

Մյուս տեսակետից տեղական ալգոնկիններ-անիշինաբեները ասում են, որ գետը իր անվանումը ստացել է ֆրանսերեն արտասանությանը հարմարեցված՝ Te-nagàdino-zìbi արտահայտությանը, այսինքն՝ «գետ, որը դադարեցնում է (որևէ մեկի ճանապարհորդությունը)»։

Առաջին անգամ գետը նշում է Սամյուել դը Շամպլենը իր օրագրում, սակայն չի նշում գետի անունը։

1783 թվականին սպա Դևիդ Ջոնսը նահանգապետ Ֆրեդերիկ Խոլդիմանդիին զեկուցելիս, գետը անվանում է «River Lettinoe»։ Դա գետի անվան առաջին գրավոր հիշատակումն է։ 19-րդ դարի սկզբի ճանապարհորդ և մորթեղեն վաճառող Ժան-Բատիստ Պերրոյի քարտեզներում՝ գետը նշվում է, ինչպես nàgàtinong կամ àgatinung, ինչը ավելի մոտ է ալգոնկինական տերմինին։

Ռիդո ջրանցքի հատակագծում, որը 1831 թվականին գծել է փոխգնդապետ Ջոն Բայը՝ գետը կրում է Gatteno անվանումը։ Վերջապես, գետի ժամանակակից անվանումը կիռարվում է Վիլյամ Հենդերսոնի (1831) և Թոմաս Հեսսիսի (1861) քարտեզներում։

Բացառված չէ, որ հնդկացիները վերաիմաստավորել են Գատինո անվանումը իրենց լեզվով։

## Պատմություն
19-րդ դարից սկսած մինչև 20-րդ դար՝ գետը օգտագործվում էր՝ փայտասղոցարաններ գերանների տեղափոխման համար, որոնք տեղակայված էին գետի բերանում։ Ֆիլեմոն Ռայթը և իր ժառանգորդները մեծ դեր խաղացին Գատինոյի անտառային արդյունաբերության համար։ Ավելի ուշ, մարզում անտառների կրճատման պատճաառով, անտառային արդյունաբերության տեղը քայլ առ քայլ սկսեց գրավել թղթարդյունաբերությունը։

Գետի վրա կառուցված է ամբարտակների շարք, որոնք օգտագործվում են էլեկտրաէներգիայի արտադրման համար։ 1974 թվականի գարնանը տեղի ունեցավ ուժեղ ջրհեղեղ։

## Մունիցիպալիտետներ
Գետը իր ճանապարհին անցնում է հետևյալ քաղաքներով՝

* Մանիվաքի
* Լոու
* Վեյքֆիլդ
* Չելսի (Քվեբեկ)
* Գատինո

## Ծանոթագրություններ

Կատեգորիա:Կանադայի գետեր
Մար Չիկիտա

**Մար Չիկիտա** (՝ «փոքր ծով»), անհոսք խոշոր աղի լիճ, որը տեղակայված է Պամպայի հյուսիսարևմտյան մասում արգենտինական Կորդովա գավառում։ Հանդիսանում է միակ աղի լիճը Արգենտինայում։

Լիճը զբաղեցնում է իջվածքի հարավային մասը և տարածքը 80x45 կմ է։ Քանի որ լճի խորությունը փոքր է (մոտ 10 մ), դրա մակերեսը խիստ տատանվում է 2-ից 4,5 կմ², որը համապատասխանում է 66-69 մ ծովից բարձրության։

Հիմնականում Մար Չիկիտան սնվում է Ռիո Դուլսեի աղի ջրերով, որը հոսում է Սանյագո դել Էստրո գավառով, որտեղ միախառնվում է հյուսիսից հոսող Ռիո Սալադիլոյի հետ։ Ռիո Դուլսեի և Մար Չիկիտայի տարածքը ճահճայնացված է բնակեցված է կենդանիների տարբեր տեսակներով, հատկապես ջրլող թռչուններով։ Լիճը հարավ-արևմուտքից անկանոն սնվում է Ռիո Պրիմերո և Ռիո Սերգունդո գետերի ջրերով, որոնք հոսելով միանում են Սերրո դե Կորդոբա լճին, ինչպես նաև որոշ առվակներով։ Մար Չիկիտա լճի աղիությունը խիստ տատանվում է 275 գ/լ ցածր ջրի ժամանակ և 29 գ/լ խոնավ տարիներին (օրինակ, 1980-ական թվականներին)։ Ներկայումս Մար Չիկիտայի մակարդակը նվազել է աճող գոլորշացման և ջրի հոսքի կրճատման հետևանքով։

Լճում գտնվում են մի քանի կղզիներ, նրանցից ամենամեծը՝ Մեդանո կղզին է (2 կմ 150 մ)։ Հարավային ափին տեղակայված է Միրամար առողջարանը, որոշ հյուրանոցներ լքված են։ Հյուսիսային ափը իրենից ներկայացնում է ծավալուն աղակալած հողեր։

Մար Չիկիտան համարվում է չիլիական ֆլամինգոյի և պատագոնական ճայերի բնօրրանը։

## Ծանոթագրություններ

## Արտաքին հղումներ
* Կորդոբա գավառի աշխարհագրությունը  

Կատեգորիա:Անհոսք լճեր
Կատեգորիա:Արգենտինայի լճեր
Կատեգորիա:Հարավային Ամերիկայի լճեր
Կովիկ (գետ)

**Կովիկ** (, , որոշ քարտեզներիում գրվում է Kovic), գետ կանադական Քվեբեկ նահանգի Նունավիկ շրջանում՝ արկտիկական տունդրայում։

## Հոսանքի ուղղություն
Գետը սկիզբ է առնում Վանաս լճից () ինտուինական Սալուիտ համայնքից 40 կիլոմետր հարավ և հոսում է դեպի հարավ–արևելք, ապա հարավ–արևմուտք դեպի Բելլա լիճը (), և արևմուտքում դեպի Շասե լիճը (), գետը արևմտյան ուղղությամբ շարունակում է հոսել մինչև Մանիրակ լիճը (), որտեղից գետն ընդունում է իր աջ վտակը՝ Դերվիլը։ Դրանից հետո գետ է թափվում ևս մի վտակ՝ Դուրուվրեյը։

## Մշակույթ
Գետի անունը հիշատակվում է էսկիմոսների Օկատիկ ողբերգական պատմության մեջ։ Լեգենդում Օկատիկի որդին որսի ժամանակ զոհում է և հայրը խենթանում է։

## Վտակներ
* Դուրուվրեյ ()
* Դերվիլ  ()

## Ծանոթագրություններ

## Արտաքին հղումներ
* Rivière Kovik Google Maps-ում

Կատեգորիա:Կանադայի գետեր
Տուրունչուկ

**Տուրունչուկ** (հազվադեպ՝ **Նովի Դնեստր**,  , ), Դնեստրի գետաբազուկ։ Հոսում է Մոլդովայում (Մերձդնեստր) և Ուկրաինայում։ Լայնությունը 30 մետր է, սովորական խորության հասնում է մինչև 6 մետրի, իսկ իջվածքներում՝ մինչև 9 մետրի։

## Աշխարհագրություն
մինի|256x256փքս|left|Տուրունչուկ
Տուրունչուկի գետաբազուկը գոյացնել է 1780-1785 թվականներին։ Դնեստրի մոտ՝ նավամատույցին կից, ճյուղավորվում է Չոբրուչի գյուղից 146 կմ հեռավորության վրա։ Քարե թմբաշարքի պատճառով գետաբազուկի սկզբում առաջանում է աղմուկ, որը լսելի է նույնիսկ 300-500 մետր հեռավորությունից։ Հոսում է նաև Գլին, Կրասնի, Կորոտնոե, Նեզավերտայլովկա գյուղերի մոտակայքում և կրկին թափվում Դնեստր գետը։

Շնորհիվ ավազային թմբի, որը ջրի հոսանքն է բերել կուտակել, Տուրունչուկը անջատվել է Բելոյե լճից և հոսում է անմիջապես Դնեստր։ Տուրունչուկը վերցնում է Դնեստր գետի ջրերի շուրջ 60 %-ը։

Մեծ մասը ափերի զառիթափ է և կավային, որոնք պատված են ուռենու անտառներով, ուռուտի մացառներով և մոլախոտով։ Դնեստրի, Տուրունչուկի և Տուրունչուկի կղզիների ափերին գտնվում է մի ամբողջ լճային համակարգ (նրանց առավել մեծերն են Կուչուրգանսկի լիման, Բելոյե լիճ, Պուտրինո և Տուդորովո)։ Դնեստր ավազնի լճերը չորացած մնացորդների հետ միասին զբաղեցնում 39.4 կմ² տարածք, ընդհանուր՝ 35.2 մլն մ³։ Տվյալ հատվածը իրենից հետաքրքրություն է առաջացնում այն պատճառով, որ այստեղ պահպանվել են եզակի ջրաճահճային բուսականություն և ձևավորվել է ուրույն կենսաբազմազանություն։

## Զբոսաշրջություն
Տուրունչուկը սիրված վայր է Օդեսայի մարզի և Մոլդովայի (Մերձդնեստր) բնակիչների կողմից։ Տաք ժամանակ գետաբազուկի ափերում հաճախ կարելի է տեսնել զբոսաշրջիկների վրաններ։ Տուրունչուկը նաև ձկնորսության համար հայտնի վայր է. այստեղ հաճախ կազմակերպվում են ձկնորսների մրցույթներ։

## Ծանոթագրություններ

## Արտաքին հղումներ
* Схід сонця на Турунчуку 
* Фото Турунчука
* Фото ріки та лісу
* Клуб риболовів: Турунчук
* Рафтінг на Турунчуку 
* Подорожі по Турунчуку 

Կատեգորիա:Մոլդովայի գետեր
Կատեգորիա:Ուկրաինայի գետեր
Մոխրոտիկը 2։ Երազանքները կատարվում են

**Մոխրոտիկը 2։ Երազանքները կատարվում են** (), լիամետրաժ մուլտֆիլմ, թողարկված 2002 թվականին The Walt Disney Company-ի կողմից և միանգամից թողարկվեց նաև Direct-to-video տարբերակով (DVD): Մուլտֆիլմը հանդիսանում է 1950 թվականի «Մոխրոտիկը» մուլտֆիլմի շարունակությունը։ Մուլտֆիլը միավորում է 3 պատմություն։ Նույն տեխնիկան օգտագործվել է նաև «Գեղեցկուհին և հրեշը։ Բելլի կախարդական աշխարհը» մուլտֆիլմում։ Մուլտֆիլմի կառուցվածքն ավելի շատ նման է մուլտսերիալի։

## Սյուժե
Առաջին պատմությունում նկարագրվում է Մոխրոտիկը հարսանիքից մեկ օր անց։ Արքայազնը խնդրում է կազմակերպել թագավորական միջոցառում՝ խոստանալով օգնել նրան, բայց պարզվում է, որ թագավորը պլանավորել էր մեկ այլ իրադարձություն անցկացնել։ Այնուհետև նա արքայազնի հետ գնացքով մեկնում է, Մոխրոտիկի խնամքը թողնելով Պրուդենսի վրա։ Նրա խնդիրն է ստեղծել Մոխրոտիկ մինչ թագավորի և արքայազնի վերադառնալը։ Բայց Պրուդենսը ընդհանրապես չէր սիրում Մոխրոտիկին, և նա հնարավորին ամեն ինչ անում էր իր ուզածով...

Երկրորդ պատմության մեջ գլխավոր հերոսը դառնում է Մոխրոտիկի լավագույն ընկերը, մկնիկ Ժակը, ով սխալմամբ մտածում էր, որ Մոխրոտիկն արդեն արքայադուստր լինելով այլևս չունի իր կարիքը, ուստի նա ցանկանում էր մարդ դառնալ։ Նա մտածում էր, որ արդեն քիչ խնդիրներ կլինեն։ Կնքամայր փերին իր կախարդական գավազանի շնորհիվ՝ դարձնում է նրան Ժակ-տղա։ Բայց պարզվում է, որ նա չի հարմարվում մարդկային կյանքում, և խնդիրներն այս ժամանակ ավելի են շատանում, քան այն ժամանակ, երբ ինքն եղել է մուկ։

Երրորդ պատմությունում, Մոխրոտիկի խորթ քույրը ՝ Անստասիան, քայլում է իր մոր և քրոջ հետ, գյուղական շուկայում փնտրելով պարահանդեսային զգեստ, նա անցնում է հացթուխի խանութի մոտով։ Նրանց միջև փոխադարձ համակրանք է առաջանում, և սկսում են զրուցել, բայց Տրեմեյնի մարդիկ սկսում են քննադատել, որ հացթուխը հարմար չէ Անաստասիայի համար։ Այս ամենին պատուհանից հետևում են Մոխրոտիկն ու իր ընկերները։ Նրանք որոշում են միացնել սիրահարներին...

Գրքի վերջում, մկնիկները սլանում են Մոխրոտի մոտ, որպեսզի ստանան իրենց նվերները։

## Դերերում

## Ծանոթագրություններ

## Արտաքին հղումներ
* 

Կատեգորիա:2000-ականների անգլերեն ֆիլմեր
Կատեգորիա:2002 մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան սիքվել ֆիլմեր
Կատեգորիա:Անգլերեն մուլտֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Ճուլեի վանք

**Ճուլեի վանք** կամ **Ճուլևիի վանք** (), 14-րդ դարի վրացական ուղղափառ քրիստոնեական եկեղեցի, որը գտնվում է Վրաստանի հարավարևմտյան հատվածում՝ Սամցխե-Ջավախեթիի մարզում։

Ճուլեի վանքը գտնվում է Քվաբլիան գետի ձախ ափին՝ Սամցխե պատմական երկրամասում գտնվող Ադիգենի քաղաքում։ Վանքը հայտնի է Ճուլե () կամ Ճուլեբի () անվանումներով։

## Պատմություն
11-րդ դարում Ճուլեի վանքը ուներ վանական համալիրի կարգավիճակ։ 14-րդ դարում այն դարձավ խոշոր կրոնական և մշակութային կենտրոն Հարավային Վրաստանում։ Ասոմթավրուլի գրով մեզ հասած միջնադարյան արձանագրություններում նշվում է, որ վանքի նկարչի անունը եղել Արսեն։ Վերջինս վանական համալիրի արտաքին կահավորման հեղինակն է։

Նա վանքի պատերին հեղինակել է մի շարք դիմանկարներ։ Դրանք հիմնականում Սամցխեի Ջաքելի իշխանական տան ազնվականների պատկերներն էին։ Ճարտարապետական կառուցվածքով Ճուլեի վանքը բավականին նման է մոտակայքում գտնվող Զարզմայի և Սապարայի վանքերին։ Օսմանյան կայսրության գերիշխանության տարիներին վանքի դերն ու հեղինակությունը նվազել է։ 1595 թվականին Ճուլեի վանքն արդեն լքված շինություն էր։ Եկեղեցու զանգերը պատահաբար հայտնաբերվել է 1980-ական թվականներին և նվիրաբերվել է Ախալցխայի թանգարանին։

1999 թվականին վրաց ուղղափառ պատրիարքարանի հովանավորությամբ վանքը վերականգնվել է։ Մինչ այդ 1935-1936 թվականներին ռուս ճարտարապետները վանքը վերականգնելու անհաջող փորձեր են կատարել։ 1970-1980-ականներին ևս կատարվել են վերականգնելու փորձեր, սակայն՝ ապարդյուն։

## Պատկերասրահ

Chule church (1).JPG
Chule church.JPG
Chule church (2).JPG


## Ծանոթագրություններ

## Գրականություն
* ქსე, ტ. 11, გვ. 407, თბ., 1987
* ბერიძე ვ., სამცხის ხუროთმოძღვრული ძეგლები, თბ., 1970 წ

Կատեգորիա:Ջավախքի եկեղեցիներ
Կատեգորիա:Վրաստանի եկեղեցիներ
Կատեգորիա:14-րդ դարում կառուցումն ավարտված շենքեր և կառույցներ
Թեմս (գետ, թափվում է Սենտ Քլեր)

**Թեմս** (), գետ Օնտարիո նահանգի (Կանադա) հարավ-արևմուտքում։ Գետի երկարությունը կազմում 273 կմ, ավազանի մակերեսը՝ 5825 կմ²։ Միջին ջրի ծախսը մոտավորապես 52,9 մ³/վ։

1792 թվականին Վերին Կանադայի լեյտենանտ-հրամանատար Գրեյվս Սիմկոն անվանել է գետը ի պատիվ անգլիական Թեմզայի, այդ իսկ պատճառով գետի համար երբեմն նաև օգտագործվում է **Թեմզա** անունը։

2000 թվականին գետը ընդգրկվել է Կանադայի պահպանվող գետերի ցանկում։

## Աշխարհագրություն
Գետն հիմնականում ունի երեք ճյուղ՝ Նորթ Թեմսը, Սաութ Թեմսը և Միդլ Թեմսը։ Սաութ Թեմսը հանդիսանում է Թեմս գետի գլխավոր ճյուղը և երբեմն այս ճյուղին ուղղակի անվանում են Թեմս։

Գետի հյուսիսային և հարավային ճյուղերը վերին հողքում հոսում են հովիտների ուղղությամբ։ Այս երկու ճյուղերը միախառնվում են Լոնդոն քաղաքում։ Ստորին հոսքում գետը հոսում է ոչ խորը հովտով և ունի 1,2 մետր միջին խորություն։ Թափվում է Սենտ Կլեր լճի հարավարևելյան մասում։

## Պատմական տեղեկություններ
1813 թվականի հոկտեմբերի 5–ին Անգլո-ամերիկյան պատերազմի ժամանակ այստեղ տեղի ունեցավ ճակատամարտ՝ անգլիացիների և նրանց դաշնակից հնդկացիների և ամերիկացի զինվորների միջև, զոհվեց հնդկացիների առաջնորդ Տեկումսեհը։

## Բնություն
Գետի ավազանի տարածքում նկատվել են շուրջ երեսունվեց տեսակ կաթնասուններ, այդ թվում եղջերուներ, կոյոտներ և կուղբեր և շուրջ 157 տեսակի թռչուններ։

## Պատկերասրահ


Պատկեր:Chatham ON 1.JPG|Թեմս գետը Չատեմում
Պատկեր:Thames River facing Southwest on Wonderland Road.jpg
Պատկեր:ThamesRiverNorthBranch.jpg|Թեմսի հյուսիսային ճյուղը


## Ծանոթագրություններ

## Արտաքին հղումներ
* Upper Thames River Conservation Authority
* Lower Thames Valley Conservation Authority
* City of London Web site

Կատեգորիա:Կանադայի գետեր
Բեք (գետ)

**Բեք** (), գետ հյուսիսարևմտյան Կանադայում՝ Նունավուտում և Հյուսիսարևմտյան տարածքներում։

## Աշխարհագրություն
Սկիզբ է առնում անանուն լճից, որը գտնվում է Ստրուկների մեծ լճի հյուսիսում՝ Հյուսիսարևմտյան տարածքներում։ Հոսում է հյուսիսարևելյան ուղղությամբ։ Երկարությունը 974 կմ է, իսկ ջրահավաք ավազանի մակերեսը՝ 106 500 կմ²։

Բեք գետը սկիզբ է առնում անանուն լճից 382 մետր բարձրության վրա, հոսում է դեպի արևմուտք՝ Սասեքս լիճ (Sussex Lake), հետո դեպի հյուսիս՝ Մուսկոքս լիճ (Muskox Lake), որտեղ ընդունում է Այսի վտակը (Icy River): Անցնելով Մուսկոքս Ռափիդս հորձանուտները, ձախից ընդունում է Կոնտույոտո վտակը և դուրս է գալիս արևելք՝ Հեյվուդ լեռնաշղթայից։ Հետո հոսում է Մալի Ռափիդս (Malley Rapids) հորձանուտներով, ընդունում Սիորակ վտակը (Siorak River) և թափվում է Բիչի լիճ (Beechey Lake), հետո շրջվում դեպի արևելք, աջից ընդունում Բեյլի վտակը (Baillie River), իսկ ձախից՝ Վորեն վտակը, հետո աջից Ջերվոյսը, անցնում Հոուկ Ռափիդս հորձանուտներով, աջ մասից ընդունում Մակքինլի (McKinley River) և Կոնսուլ (Consul River) վտակները։ Բեյլի և Կոնսուլ գետերի միջև Բեք գետը ձևավորում է Թելոն (Thelon Wildlife Sanctuary) արգելոցի հյուսիսային սահմանը։ Այնուհետև գետը շրջվում է դեպի հյուսիս-արևելք, ձախից ընդունում Բալեն վտակը, և թափվում Պելի լիճ 155 մետր բարձրության վրա։ Հետո գետը հոսում է դեպի արևելք անցնելով Ափեր Հարի, Հարի, Լոուեր Հարի (Lower Garry Lake), Բալիարդ (Buliard Lake), Ափեր Մաքդուգալ (Upper MacDougall Lake), Լոուեր Մաքդուգալ (Lower MacDougall Lake) լճերը։

Բեք գետը ավելի արագ հոսում է Ռոք Ռափիդս (Rock Rapids), Սինքլեր Ֆոլս (Sinclair Falls), Էսքեյպ Ռափիդս (Escape Rapids), Սենդհիլ Ռափիդս և Վուլֆ Ռափիդս հորձանուտներով, և աջից ընդունում է Մեդոուբենք (Meadowbank River) վտակը։ Այնուհետև գետը շրջանցում է Մեդոուբենք լեռը, աջից ընդունում Գերման և ձախից Մոնտրեսոր վտակները, անցնում Մակքեյ Պիկը, անցնում Վիրպուլ Ռափիդս հորձանուտները և թափվում Ֆրանկլին լիճ։ Շարունակվում է հյուսիս-արևելքում, աջից ընդունում Միսթեյք վտակը, Կիտիկմեոտի սահմանում աջից ընդունում է Հեյս վտակը և հասնում գետաբերան Կոկբուրն ծովածոցում։ Ջրի միջին ծախսը կազմում է 612 մ³/վրկ։

## Ֆաունա
Բեք գետը, Հարի և հարևանությամբ գտնվող Պելի լճի հետ հանդիսանում է սև բադերի (կանադական բադերի) բնակավայր։ Հունիսի կեսերին մոտավորապես 21 000 թռչուն են ժամանում այդտեղ և չվում են օգոստոսի վերջին։ Բացի սև բադերից լճում բնակվում է նաև 5000 սպիտակ բադ։

Գետը անվանել են Ջորջ Բեքի պատվին, որն առաջինն է ուսումնասիրել գետը։ Երկրորդը այնտեղ հայտնվել է Ջեյմս Անդերսոնն էր, 1856 թվականին։ Դոգրիբ լեզվով գետի անվանումը հնչում է Thlew-ee-choh, որը թարգմանաբար նշանակում է «մեծ ձկնառատ լիճ»։

## Ծանոթագրություններ

Կատեգորիա:Կանադայի գետեր
Ժոզե Գոմեշ

**Ժոզե Գոմեշ** (պորտ․՝ José Gomes, ), պորտուգալացի ֆուտբոլիստ, հարձակվող։ Հանդես է գալիս պորտուգալական «Բենֆիկայի» կազմում։

## Ակումբային կարիերա
Ժոզե Գոմեշը իր կարիերան սկսել է պորտուգալական «Բենֆիկայի» կազմում։ 2016/17 մրցաշրջանի սկզբում Ժոզեն թիմի երիտասարդական կազմից տեղափոխվել է երկրորդ թիմ, և սկսել է հանդես գալ Պորտուգալիայի երկրորդ լիգայում։

«*Բենֆիկա B*»-ի կազմում Գոմեշը իր դեբյուտը նշել է 2016 թվականի օգոստոսի 6-ին՝ «Կովա դա Պիեդադի»-ի դեմ խաղում։ Իսկ «Բենֆիկայի» կազմում նա իր դեբյուտը նշել է 2016 թվականի սեպտեմբերի 9-ին՝ «Արոկայի» դեմ խաղում։

## Միջազգային կարիերա
2016 թվականին Գոմեշը Պորտուգալիայի երիտասարդական հավաքականի կազմում մասնակցել է Եվրոպայի երիտասարդական առաջնությանը։ Նա ճանաչվել է լավագույն ռմբարկու և լավագույն ֆուտբոլիստ։

## Ձեռքբերումներ
* Եվրոպայի չեմպիոն (Մ17) - 2016

## Ծանոթագրություններ

## Արտաքին հղումներ
* Էջը zerozero.pt կայքում 
* 
 

Կատեգորիա:Բենֆիկայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կովիչան

**Կոչիվան** () գետ, որը գտնվում է Վանկուվեր կղզու հարավում (Բրիտանական Կոլումբիայի մարզ, Կանադա)։

## Աշխարհագրություն
Գետը սկիզբ է առնում Լեյք Կովիչան քաղաքի համանուն լճից, հոսում համանուն հովտով դեպի հարավ֊արևելք և թափվում Դունկան քաղաքի համանուն ծովախորշ։ Գետի երկարությունը կազմում է 47 կմ, իսկ ավազանի մակերեսը՝ 795 կմ²։

## Ֆլորա և ֆաունա
Գետի գետաբերանը հանդիսանում է ջրային թռչունների ձմեռելու վայր, մասնավորապես՝ կարապների և կանադական սագերի, իսկ գետի հովիտը՝ ավելի քան 200 տեսակ թռչունների բնակվելու վայր, այդ թվում՝ ջրարծիվներ, բվեր, բադեր, սպիտակագլուխ ծովարծիվներ, սև ագռավներ։

Հովտում բնակվող կաթնասուններից են սև արջերը, պումաները, գայլերը, Ռուզվելտա եղնիկները, կուղխերը, կղաքիսները, ջրասամույրները և կուղբերը։ Գետի ջրերում բնակվում եմ ձկների 7 տեսակներ, այդ թվում՝ կետա, սաղմոն, ծիածանափայլ իշխան։ Ինչպես նաև բնակվում են քարալեզներ, քաղցրահամ ջրերում ապրող փափկամարմիններ, երբեմն՝ թառափ։

Գետի երկարությամբ աճում են թխկիներ, ուռենիներ, բարդիներ, լաստենիներ։ Անցյալում Կովիչան գետի և լճի շրջանը եղել է փայտամթերման կենտրոն։ Ներկայումս ուշադրության տակ է գտնվում զբոսաշրջության զարգացումը։ 1995 թվականին գետի հովտում ստեղծվել էր Կովիչան Ռիվեր գավառական զբոսայգին, որտեղ տարեկան այցելում են 88 000 այցելուներ։

## Անվանում
Գետի անվանումը թարգմանաբար նշանակում է «տաք երկիր» կամ «արևից տաքացված երկիր», քանի որ գետը գործնականորեն երբեք չի սառչում ձմռանը։

1997 թվականին գետը առաջադրվել էր, իսկ 2003 թվականին՝ ներառվել Կանադայի հսկվող գետերի ցանկի մեջ (Canadian Heritage Rivers)։

## Ծանոթագրություններ

Կատեգորիա:Կանադայի գետեր
Էքսփլոյթս

**Էքսփլոյթս** (), գետ Նյուֆաունդլենդ կղզում, Նյուֆաունդլենդ և Լաբրադոր (Կանադա) նահանգում, պատկանում է Ատլանտյան օվկիանոսի ավազանին։

## Աշխարհագրություն
Էքսփլոյթսը Նյուֆաունդլենդ կղզու ամենամեծ գետն է, իսկ նահանգում՝ երկրորդը (Չերչիլլայից հետո)։ Գետի գլխավոր վտակները Լոյդսն ու Վիկտորիան են, որոնք սկիզբ են առնում կղզու հարավ-արևմուտքից, հոսում են հյուսիս-արևելք և թափվում  Ռեդ Ինդիան Լեյք ծով։ Գետը հոսում է դեպի հյուսիս-արևելք, Բաջերայի մոտակայքում թեքվում է արևելք, Գրանդ Ֆոլս Ուինսոր քաղաքի մոտակայքում՝ հյուսիս-արևելք, և Բոտվու քաղաքի մոտ թափվում Նոտր Դամ ծովածոց (Ատլանտյան օվկիանոս)։ Գետի երկարությունը 246 կիլոմետր է, ավազանի մակերեսը զբաղեցնում է 11 հազար կմ² տարածք։

## Պատմություն
Անվան ծագումը, որը հիշատակվել է նաև Ջեյմս Կուկի գրքում 1774 թվականին, հայտնի չէ։ 1810-1811 թվականներին Դևիդ Բյուկենոմի գլխավորած արշավախումբը գետով բարձրացել է վեր և գտել այնտեղ բեոտուկերի ճամբար։

2003 թվականի փետրվարին ջրի մակարդակի կտրուկ բարձրացումը ավերածություններ է առաջացրել Բաջերա քաղաքում․ մի շարք շինություններ փլուզվել են, քաղաքի բնակչությունը՝ տեղահանվել։

## Ծանոթագրություններ

Կատեգորիա:Կանադայի գետեր
Մեծ Ուզեն

**Մեծ Ուզեն** (), ներքին հոսանքի տափաստանային գետ, որը հոսում է Սարատովի մարզով և Հարավղազախստանային շրջանով։

Ղազախերեն անվանումը՝ Կարա-Օզեն, այսինքն Սև (չորայնության ժամանակ չցամաքող) գետ։

Մեծ Ուզենը սկիզբ է առնում հարավարևմտյան Ընդհանուր Սրտի լանջին, հոսում է հարավային ուղղությամբ։ Հարավղազախստանային շրջանի սահմաններում գետն անցնում է մանր լճերի ու ճահիճների լայնարձակ համակարգով, որոնք հայտնի են Կամիշ-Սամարական անունով։ Գետի ամբողջ երկարությունը 400 կիլոմետր է (վարար ժամանակ հասնում է մինչև 650 կիլոմետր)։ Գետի հունը բավականին խորն է, ափերը կտրուկ են, Սլամիխոնի տակ կան սահանքներ։ Վերին մասերում ջուրը քաղցրահամ է ամբողջ տարվա ընթացքում, միջինում և ստորինում մինչև ամառվա վերջ, աշնանը և ձմռանը ջուրը դառնում է դառնաղի և օգտագործելու համար անպիտան։ Ձախից Մեծ Ուզեն է լցվում Ալտատա գետը, աջից՝ ոչ մեծ հոսանքը միացնում ՝ Սակռիլ լճին։ 1973 թվականից Սարատովի ոռոգիչ ջրանցքի հետ ամեն տարի ապրիլի 15-ից նոյեմբերի 15-ը իրականանում վոլգայի ջրի փոխանցումը Մեծ Ուզեն՝  13,2 մ³/վ միջին ծախսով։ Դրա արդյունքում ջրաբանական ռեժիմը կտրուկ փոխվեց․ ամառային եղանակաին հոսանքը սկսեց նկատվել գետի ամբողջ երկայնքով։

Ըստ տարբերակներից մեկի Մեծ Ուզենը թափվում էր Կասպից ծովի ծոց, որն ընկած էր հարավում և իր ետևից թողնում էր լճերի մի ամբողջ համակարգ՝ Կամիշ-Սամարական անունով, որոնց մակարդակը ցածր է Կասպից ծովի մակարդակից։ Այդ լճերի արքում կա նաև նստվածքային աղերով լճեր, որն ունի բավականին նկատելի դառը համ և հայտնի է «ուզենյան» աղ անունով։

## Ծանոթագրություններ

Կատեգորիա:Ռուսաստանի գետեր
Կատեգորիա:Ղազախստանի գետեր
Տորգուն

**Տորգուն **, գետ Ռուսաստանում, հոսում է Վոլգոգրադի մարզի Ստարոպոլտասկու, Պալասովսկու, Նիկոլաևսկու շրջաններով, իսկ գետի վերին հոսանքներն անցնում են Ռուսաստանի և Ղազախստանի սահմաններից։ Վոլոգոգրադի ջրամբարը լցնելուց հետո թափվում է վերջինիս Եռուլանսկի ծովածոցը։ Գետի վրա տեղակայված է Պալասովկա քաղաքը։

## Աշխարհագրություն
Տորգունը սկիզբ է առնում Ռուսաստանի Վոլգոգրադի  և Ղազախստանի Արևմտյան Ղազախստան շրջանների սահմանից։ Գետի ավազանը հոսում է Վոլգոգրադի մարզի հյուսիս արևելքից և Ռուսաստանի ու Ղազախստանի սահմանով գնում է դեպի հարավ֊արևմուտք՝ Ղազախստանի կողմում Կոսմոպոլ բնակավայր, իսկ Ռուսաստանի կողմում Տորգունի ագարակ։ Այնուհետև հեռանում է սահմանից և հոսում է Վոլգոգրադի շրջանով։  Աջից ընդունում է Վոդնյակի վտակը։ Ստորին հատվածում գետը հոսում է տափաստանով,  նրա վրա են տեղակայված Պալասովսկու շրջանի բնակավայրերի մեծ մասը, որոնցից ամենամեծերն են՝ Սավինկան, Նովոստրոյկան և Պալասովկան։ Պալանովսկուց առաջ հարավում գետից առանձնանում է Պալանովյան ջրանցքի ճյուղը։:

## Ջրային տվյալներ
Ըստ Ռուսաստանի Դաշնության ջրային տնտեսությունների կառավարման գեոտեղեկատվական համակարգի տվյալների, կազմած ջրային ռեսուրսների ֆեդերացիան գործակալության կողմից․
*Ջրային տարածքի կոդը պետության ջրային ցուցակում - 11010002112112100011259
*Ջրային ուսումնասիրման կոդը - 112101125
*Ավազանի կոդը - 11.01.00.021
*Ջրային ուսումնասիրման հատորի համարը - 1

## Ծանոթագրություններ

Կատեգորիա:Ռուսաստանի գետեր
Ֆորթիմայլ

**Ֆորթիմայլ** (), գետ Ալյասկայի և Յուկոնի շրջանում, վտակը Յուկոնն է։

## Ֆիզիկաաշխարհագրական հատկություններ
Ֆորթիմյալ գետի ակունքը գտնվում է ԱՄՆ-ում, ձևավորվել է երկու վտակից՝ Նորֆ Ֆորք և Սաուֆ Ֆորք։ Գետը հոսում է դեպի հյուսիս-արևելք։

ԱՄՆ-ի տարածքով անցնում է գետի 392 մղոնը, ապա այն մտնում է Կանադայի տարածք և արդեն այնտեղ թափվում է Յուկոն գետը։ 1980 թվականից գետը պահպանվում է ԱՄՆ-ում ընդունված հատուկ հրամանագրով (Alaska National Interest Lands Conservation Act), որպես Wild and Scenic River։ Կանադայի տարածքում պահապանության տակ է պատմական Ֆորթի Մայլ քաղաքը, որը գտնվում է գետի ափին։

Գետը հետաքրքրություն ունի զբոսաշրջիկների համար։ Ջրի մակարդակը կախված է իջվածքներից։ Օգոստոսյան անձրևներից հետո գետում լինում են 3-րդ աստիճանի սահանաքներ։ Գետի և նրա վտակների գլխավոր սահանքներն են՝ Bald Eagle Rapids, The Chute, The Kink, The Falls, Deadman’s Rime ԱՄՆ-ում և Canyon Rapids Կանադայում։

## Պատմություն
thumb|left|200px|Ֆորթմինթայլ գետը թափվում է Յուկոնի մեջ, 1937 թվականի լուսանկար։ Առաջին պլանում շոգեքարշի մոտ տեղակայված է Ֆորթ Կուդահին, իսկ հեռվում երևում է Ֆորթի Մայլը։
Մինչ եվրոպացիների գալը, գետը մոտավորապես 2000 տարի օգտագործվում էր հնդկացիական Հան ցեղի կողմից, ովքեր այն անվանում էին *Ch’ëdä Dëk*։ Գետի կարևորությունը հնդկացիների համար այն էր, որ գետի մոտ գտնվում էր կարիբու տեսակի եղնիկների հոտը։

1885 թվականին ամերիկյան բանակի լեյտենանտ Ֆրեդերիկ Սվատկան զբաղվում էր Յուկոն գետի ուսումնասիրությամբ, ինչպես կանադական, այնպես էլ ամերիկյան տարածքներում։ Ուսումնասիրելով գետը՝ նա նշեց դրա լայն հովիտը և երեք կոնաձև թմբերը, որոնք գտնվում են գետաբերանի մոտ։ Դրանով պայմանավորված՝ Սվատկան գետն անվանեց *Կոն Հիլ* ()։

Մեկ տարի անց գետում հայտնաբերեցին ոսկի և այն ստացավ իր ներկայիս անվանումը։ Այդ ժամանակ առևտրական գլխավոր կետը գտնվում էր Ֆորթ Ռելայանսում։ Գետաբերանը գտնվում էր Ֆորթ Ռելայանսից 40 մղոն դեպի վեր։

Ֆորթի Մայլ քաղաքը հիմնվել է 1887 թվականի ձմռանը, երբ 160 հոգի սկսեցին այնտեղ բնակավայր կառուցել։

## Ծանոթագրություններ

## Արտաքին հղումներ
* 

Կատեգորիա:ԱՄՆ-ի գետեր
Կատեգորիա:Կանադայի գետեր
Մադավասկա (Օտտավայի վտակ)

**Մադավասկա** (), գետ Կանադայի Օնտարիո նահանգում։

## Աշխարհագրություն
Մադավասկա գետը գտնվում է Օնտարիո նահանգի արևելյան մասում և համարվում է Սուրբ Լավրենտիոսի գետի համակարգի գետերից մեկը, թափվում է Անտլանտյան օվկիանոսի Սուրբ Լավրենտիոս ծոցը։ Երկարությունը կազմում է 230 կմ, մակերեսը՝ 8470 կմ²։ 
Գետի ակունքը գտնվում է 448 մետր բարձրության վրա, Ալգոնկինսկ նահանգային պարկում գտնվող Սոուրս լճում, 70 մետր բարձրության վրա թափվում է Օտտավա գետ։ Գետի ափին են գտնվում նաև Ապեր-Մադավասկա-Ռիվեր () և Լոուեր-Մադավասկա-Ռիվեր () պարկերը։

## Հիմնական վտակներ
* Օպեոնգո
* Յորք
* Նորթ-Մադավասկա
* Սաութ-Մադավասկա

## Օգտագործում
19-րդ դարի վերջին գետը օգտագործում էին փայտամած տեղափոխելու, 20-րդ դարի 60-ական թվականներից սկսած օգտագործվում է էլեկրաէներգիայի արտադրության համար։ Գետի կարգավորված տեղամասերը օգտագործել են բայդարկաներով և կանոեներով իջնելու համար։ Գետի ջրերում կա շիղաձուկ, գայլաձուկ, փոքրաբերան և մեձաբերան պերկես։

## Նկարների սրահ

Palmer Rapids.jpg|Պալմերի ափը Մադավասկա գետում
Highway 41 Bridge over Madawaska at Griffith.jpg|Կամուրջ Մադավասկա գետի վրա
Mountain Chute Dam and Generating Station.jpg|Ամբարտակ և հիդրոէլեկտրակայան Մադավասկա գետի վրա
Upper Madawaska River.jpg|Պալմերի ափերը


## Ծանոթագրություններ

Կատեգորիա:Կանադայի գետեր
Դաղստանյան մողես

**Դաղստանյան մողես** (), մողեսակերպերի կարգի իսկական մողեսների ընտանիքին պատկանող սողուն։ Իր անվանումը ստացել է Ռուսաստանի Դաշնության Դաղստանի երկրամասում ունեցած չափազանց մեծ տարածվածության պատճառով։

## Տարածվածություն և կենսակերպ
Մեծ քանակությամբ տարածված է Դաղստանում, որտեղից էլ ստացել է իր անվանումը։ Ապրում է ժայռոտ վայրերում՝ չափավոր խոնավ կենսապայմաններում։ Առավել հաճախ հանդիպում է նաև ցածրադիր քարքարոտ վայրերում։ Ակտիվ կենսակերպ է վարում ցերեկային ժամերին։ Նկատվում է ծովի մակարդակից մինչև 3300 մետր բարձրություններում։

Ձմեռումը սկսում է սեպտեմբեր կամ հոկտեմբեր ամսին և ավարտվում է գարնան կեսերին՝ ապրիլին։ Սնվում է ցամաքի մանր անողնաշարավորներով և միջատներով՝ երկթևանիներով, թիթեռներով, բզեզներով, սարդերով և այլն։

## Նկարագրություն
Մարմնի երկարությունը կազմում է 8 սմ։ Գլուխը տափակ է, իսկ մարմինն ունի դեղնականաչավուն և գորշ գունավորում։ Մողեսի մեջքի երկայնքով տարածվում են մանր և ոչ այնքան լավ տեսանելի բծեր։ Մարմնի կողքային շերտերում նկատվում են մուգ երիզներ։

Մողեսի փորի տակը լինում է հիմնականում երեք տարբեր գույների՝ դարչնագույն, վարդագույն կամ ոչ այնքան հաճախ սպիտակ։

## Ծանոթագրություններ

Կատեգորիա:Մողեսներ
Կատեգորիա:Ռուսաստանի կենդանական աշխարհ
Սուլթան Հասանի մզկիթ

**Սուլթան Հասանի մզկիթ** (), համարվում է ոճային ամենակոմպակտ և ընդհանրացված հուշարձանը ողջ Կահիրեում։ Սա մամլուքյան ճարտարապետության գլուխգործոցներից մեկն է։ Շինությունը կառուցվել է սուլթան Հասան իբն ալ-Նասիր Մուհամմադ Կալաունի կողմից 1356 թվականին, որպեսզի այն դառնա մզկիթ ու կրոնական դպրոց բոլոր չորս սուննի իրավական դպրոցների համար (շաֆիտներ, մալիքիներ, հանաֆիներ և հանբալներ).

## Պատմություն
Շինարարությունը սկսվել է 1356 թվականին և ավարտվել է վեց տարի անց՝ 1362 թվականին։ Մինարեթների մեկն ավերվել է շինարարության ժամանակ, որի արդյունքում մահացել են մեդրեսի հարյուրավոր աշակերտներ։ Պետությունը կարող էր ֆինանսավորել այդքան խոշոր շինարարության համար, չնայած ժանտախտի զորհերին։

Սուլթանը սպանվել է նախքան մզկիթի կառուցման ավարտը։ Դամբարանում, որը նախատեսված էր սուլթան Հասանի համար, նրա փոխարեն թաղել են նրա երկու որդիներին։

## Ճարտարապետություն
Շինության ճակատամասը ունի 76 մետր երկարություն և 36 մետր բարձրություն։ Քիվերը, մուտքի դուռը, դամբարանը և մոնումենտալ սանդուղքը հատկապես նշանավոր են։

## Ծանոթագրություններ

Կատեգորիա:Գմբեթավոր կրոնական շենքեր և կառույցներ
Կատեգորիա:Եգիպտոսի մզկիթներ
Գեղեցկուհին և հրեշը 3։ Բելլի կախարդական աշխարհը

**Գեղեցկուհին և հրեշը 3։ Բելլի կախարդական աշխարհը** (), 1998 թվականին «Walt Disney» ընկերության կողմից նկարահանված մուլտֆիլմ, 1991 թվականի «Գեղեցկուհին և Հրեշը» ֆիլմի շարունակությունը։

## Սյուժե
### Ֆիֆիի խենթանալը
Ֆիֆին պատրաստվում է Լյումերի հետ իր առաջին հանդիպման հինգերորդ տարեդարձին։ Լյումերը, մոռանալով այս մասին, Բելլին խնդրում է օգնել իրեն պատրաստվելու միջոցառմանը և սկսում է ցույց տալ աղջկան, թե ինչ է ինքը միշտ անում Ֆիֆիի և իր հանդիպման տարեդարձներին։

## Դերերը ձայնագրեցին
* Բելլ - Փեյջ Օ՛Հարա
* Հրեշ - Ռոբբի Բենսոն
* Լյումեր - Ջերի Օրբահ
* Քագսվորթ - Դեյվիդ Օգդեն Սթայրս
* Միսիս Փոթ - Էննի Ռոջերս
* Չիպ - Գրիգորի Հրուդթ
* Ֆիֆի - Քիմմի Ռոբերթսոն
* Հագուստի պահարան - Ջոփան Ուորլ
* Սուլթան - Ֆրենք Ուոլքեր
* Վեբսթեր - Ջիմ Քամմինգս
* Լյա Պլյում - Ռոբ Փոլսեն
* Քրեյնի տետրակ - Ջեֆ Բեննեթ
* Շանդալիրա - Էյպրիլ Ուինչել

## Ծանոթագրություններ

* 
* Обзор DVD издания мультфильма на сайте UltimateDisney.com

Կատեգորիա:1990-ականների անգլերեն ֆիլմեր
Կատեգորիա:1998 մուլտֆիլմեր
Կատեգորիա:Ամերիկյան սիքվել ֆիլմեր
Կատեգորիա:Անգլերեն մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Ստյուարտ (Նեչակոյի վտակ)

**Ստյուարտ** (անգլ․ Stuart River), գետ Կանադայի Բրիտանական Կոլումբիայի նահանգում, Նեչակո գետի վտակներից։

## Աշխարհագրություն
Գետը սկիզբ է առնում Ստյուարտ լճից և հոսում է դեպի հարավ–արևելք Բրիտանական Կոլումբիայի կենտրոնական մասով մինչև Նաչենկո գետի միանալը՝ Պրինս–Ջորջ քաղաքից արևմուտք։ Ստյուարտ գետի երկարությունը կազմում է 110 կմ (415 կմ, եթե գետի ակունք հաշվենք Դրիֆտվուդ գետի ակունքից), իսկ ավազանի մակերեսը հավասար է 16 200 կմ²։ Գետի ավազանը որոշ չափով մտնում է Նեչանկոյի սարահարթ, բնութագրված առանձնահատկություններով, որոնք հանդիսանում են փոքր լճերի և գետերի առատությունը։ Ցածր, բայց տպավորիչ լեռնաշղթաները շրջապատում են գետին, բացահայտելով հրաշալի  վայրեր։

## Բուսականություն և կենդանական աշխարհ
Ստյուարտ գետի ավազանը ծածկված է մերձափնյա և լեռնային անտառներով։ Անտառներում աճում են Դուգլասյան բրգաձև սոճի, լայնափշատերև փաթաթված սոճի, եղևնի, կաղամախի, կեչի։ Անտառաթփուտներում՝ ուռենի, հոնի ծառ և լաստենի։ Բլուրների լանջերին հաճախ հանդիպում են գաճաճ գիհիներ։

Կենդանական աշխարհը ներկայացնում են եղնիկները, եղջերուները և վապիտիները։ Փողահար կարապները ձմեռում են գետի վերևամասերում։ Ստյուարտ գետը հանդիսանում է Կանադայի «սաղմոնաձկնային» գետերից մեկը, առանձին տարիներ մինչ մեկ միլիոն սովորական սաղմոնաձկներ բարձրանում են Ստյուարտ գետի
գետակներով և վտակներով վեր՝ ձվադրման համար։ Գետի գլխավոր հարստությունը սաղմոնն է։

## Օգտակար հանածոներ
Գետի շրջկայքը հարուստ է ոսկով, ցինկով, պղինձով, կապարով և մոլիբդենով։ Դոգ–Կրիկ և Տսախ–Կրիկ վտակներից ոսկի են հանում սկսած 1930–ական թվականներից (ընդհատումներով)։ Կան նաև կրաքարի, տալկի, մագնեզիտի հանքեր։

Գետն անվանվել է Ջոն Ստյուարտի պատվին, ով 1808 թվականին Սայմոն Ֆրեյզերի արշավի մասնակիցներից էր։

## Արտաքին հղումներ
*https://ru.wikipedia.org/wiki/%D0%A1%D1%82%D1%8C%D1%8E%D0%B0%D1%80%D1%82_%28%D0%BF%D1%80%D0%B8%D1%82%D0%BE%D0%BA_%D0%9D%D0%B5%D1%87%D0%B0%D0%BA%D0%BE%29
*http://www.env.gov.bc.ca/bcparks/heritage_rivers_program/bc_rivers/stuart_river.html 

Կատեգորիա:Կանադայի գետեր
Գանդակ

**Գանդակ** (Նարայանի, , ), գետ Նեպալում և Հնդկաստանում, Նեպալի չորս ամենամեծ գետերից մեկը։

Վերին հոսանքը կրում է Կալի-Գանդակ անվանումը։ Սկիզբ է առնում Հիմալայներից, Կալի-Գանդակի ակունքը Մուստանգ-Կհոլա և Կյուքոմա-Կհոլա գետերի միաձուլումն է։

Գետի ավազանն զբաղեցնում է Նեպալի կենտրոնական հատվածը։ Վտակներում գտնվում է Մուստանքի թագավորությունը՝ Տիբեթին հարակից։ Գետը թափվում է Պանտա շրջանում գտնվող Գանգ։ Պատմականորեն ճանապարհը հայնտի է որպես առևտրական ուղի Հնդկաստանի և Տիբեթի միջև, իսկ առաջին հերթին որպես աղ վաճառելու ուղի։

Գետի ուղին հայտնի է նաև նրանով, որ բաժանում է Մեծ Հիմալայան լեռնաշղթան երկու ամենամեծ բարձրությունների՝ Աննապուրնա և Դաուլաքիրի, որոնցից յուրաքանչյուրի երկարությունը 8000-ից ավելի է, իսկ գագաթների հեռավորությունը միմյանցից 35 կմ։ Գետն այս շրջանով անցնում է 2540 մետր բարձրության վրայով, այդ իսկ պատճառով Կալիգանդական կիրճը համարվում է աշխարհի ամենախորը կիրճը։

Նեպալում ծավալված քաղաքացիական պատերազմի ընթացքում ճանապարհը երբեմն ընկնում էր մաոիստների տիրապետության տակ։ Քանի որ ճանապարհով անցնում էին տուրիստական ուղիներ, մաոիսները հարկ էին վերցնում զբոսաշրջիկներից 5-10 դոլլարի չափով՝ «ինքնակամ» տալու կամ խմբի «պաշտպանության» տեսքով, տալով դրա հետ նաև անդորագիր, որպեսզի հարկը չհավաքվի երկու անգամ։ Այդ ամենով հանդերձ մաոիստների և զբոսաշրջիկների միջև միջադեպեր տեղի չեն ունեցել, չնայած զբոսաշրջիկների հարաբերականորեն մեծ թվի։

## Պատկերասրահ


Kali_Gandaki_valley.jpg|Գանդակի տեսքը Մուկտինատխից
Kali Gandaki Valley, Gandaki River 3, Nepal, Himalaya.jpg| Քանդակը Մուսթանգում
Kaligandaki_ghasa.jpg|Գանդակը Աննապուրնայի և Դաուլաքիրիի միջև


Կատեգորիա:Հնդկաստանի գետեր
Կատեգորիա:Նեպալի գետեր
Կատեգորիա:Ասիայի միջազգային գետեր
Կատեգորիա:Կատեգորիա ԲՊՀՄ II
Սաութ Նահաննի

thumb|Бассейн реки Саут Наханни|left

**Սաութ Նահաննի ** (), գետ Կանադայի հյուսիս-արևմուտքի Հյուսիսարևմտյան տարածքներում, Լիարդ գետի ձախ վտակ։

## Աշխարհագրություն
Սկիզբ է առնում Սելուին լեռնաշղթայի Մակքենզի լեռան ճյուղավորումից և հոսում է հարավ-արևելք մինչև Լիարդ գետը թափվելը։ Համեմատաբար իր կարճ՝ 540 կիլոմետր ճանապարհին գետը գրեթե կորցնում է բարձրության կես կիլոմետր (475 մետր), անցնում է մի քանի լեռնաշղթաներով և ստեղծում է Հյուսիսային Ամերիկայի ամենագեղեցիկ ջրվեժներից մեկը՝ Վիրջինիա ջրվեժը։ Գետի վերին և ստորին հոսքերի մեծ մասը մտնում է Նահաննի ազգային այգու մեջ։ 1978 թվականին այգին ավելացվել է ՅՈՒՆԵՍԿՈ-յի Համաշխարհային մշակութային ժառանգության Կանադայի ցանկին։

## Ջրագրություն
Սաութ Նահաննի գետը բնութագրվում է ուժեղ եղանակային տատանումներով։ Ամենաշատ տատանումներ նկատվում են գարնանային ձնհալի ժամանակ հունիսի վարարումներով, որ լեռների լանջերին առաջացնում է ձյան հալոցք։ Հուլիսից մինչև սեպտեմբեր գետում նկատվում է ջրի բարձր մակարդակ, և այդ ժամանակաշրջանում ուժեղ անձրևների հետևանքով հնարավոր են նաև ջրհեղեղներ։ Աշուն-ձմեռ ժամանակաշրջանում գետում ջրի մակարդակը նվազագույնն է։ Սաութ Նահաննին ունի բազմաթիվ վտակներ, գետեր և հոսքեր, դրանց մի մասը ունի եղանակային բնավորություն։ Ստորգետնյա ջրերի ազդեցությունը ջրի հոսքր վրա ուսումնասիրված չէ։ Ազգային այգու սահմանների ներսում Նահաննի գետը ընդունում է իր գլխավոր վտակները՝ Ֆլաթ Ռիվեր և Ռեբբիթկեթթլ (Rabbitkettle River), որոնք նույնպես սկիզբ են առնում Սելուին լեռնաշղթայից։

## Ծանոթագրություններ

Կատեգորիա:Կանադայի գետեր
Կունենե (գետ)

**Կունենե** (), գետ Հարավ-արևմտյան Աֆրիկայում։ Գետը սկիզբ է առնում Անգոլայում։ Միջին և ստորին հոսանքներում այն իրենից ներկայացնում է Անգոլայի և Նամիբիայի սահման և թափվում է Ատլանտյան օվկիանոս։ Գետերի շարքում այս գետը Օրանժի հետ միակ գետն է որը կարողանում է հոսել չոր Նամիբ անապատի միջով։ Գետի երկարությունը 1207 կմ, իսկ ավազանի մակերեսը 109 832 կմ քառ․։ Գետի ջրի ծախսը կազմում է 174 մ խոր․/վ։
 
## Աշխարհագրական դիրք
Կունենեն սկիզբ է առնում Անգոլայի կենտրոնից՝ Բիե սարահարթից։ Այն գտնվում է Ուամբո քաղաքից 30 կիլոմետր հյուսիս-արևելք և սահմանային տարածքով հոսում է դեպի հարավ։

## Գետի հոսքը
Մատալիի մոտ գետը լքում բարձրադիր տեղանքը և 13 մետրից ցած է թափվում հայտնվելով Կալահարի անապատի հյուսիսային մասում և անձրևային եղանակներին սնուցում է անապատ ավազը։ Այստեղ կառուցած ջրային էլեկտրակայանը գետի մակարդակը բարձրացնում է 8 մետրով,իսկ գետի թափվելը 21 մետրից օգնում է էլեկտրաէներգիա ունենալու հարցում։ 
Օլուշանջիի մոտ գետը միանգամից թեքվում է դեպի արևմուտք և իր հոսքը ավարտում է Ռուական ջրվեժով,124 մետր բարձրությամբ։ Այստեղ այն նույնպես օգտագործվում է էներգիա ստանալու համար։ Այս կետից սկսած գետը ձևավորում է սահման Անգոլայի և Նամիբիայի միջև։ 80 կիլոմետր արևմուտք գետը սկսում է հոսել խոր ճեղքվածքներով, որոնք ստեղծում են լեռնային թմբեր։ Դրանք հասնում են 2200 մետր բարձրության։
Այս հատվածում գետը ձևավորում է Եպուպա ջրվեժը, որը ունի 30 մետր բարձրություն։
Դուրս գալով ճեղքվածքներից գետը սկսում է հոսել Նամիբ անապատով, որտեղ սկսում է հոսքը քչանալ։ Իսկ վերջում գետը թափվում է Ատլանտյան օվկիանոս՝ 30 կմ լայնությամբ։

Կատեգորիա:Անգոլայի գետեր
Կատեգորիա:Սահմանային գետեր
Բարակա (գետ)

**Բարակա** (Էրիթրեայի տարածքում Բարկա, ), սեզոնային գետ Էրիթրեայում և Սուդանում։ Մեծ Բրիտանիայի կառավարման ժամանակաշրջանում՝ Սուդանում գետն անվանվել է «Գազել» անընդհատ հունի փոփոխությունների պատճատով։

## Աշխարհագրություն
Բարակա սկիզբ է առնում Ասմարայից ոչ հեռու Էրիթրեական բարձրավանդակից։ Մոտ 300 կմ Բարական ընթանում է Էրիթրեայի տարածքով, 200 կմ Սուդանի տարածքով։ Սուդանի տարածքում Բարական սեզոնային հոսքով հոսում է մինչև Կարմիր ծովի մոտ գտնվող գետաբերան, որն իրենից ներկայացնում է դելտա, Տոկար քաղաքի մոտ։

### Գետային համակարգ
:Բարակա
::→Սեբատ
::←Լանգեբ
:::→ Օդի
::::→ Տոխագել
::→ Լուի
::← Կերայ
:Բարկա
::→ Լեգիտի
:::← Անսեբա
::::← Դզարա
:::→ Ադոբախա-Աբայ
:::← Ադոբախա-Նուշ
::← Խատայ
::← Մոգատետ
::← Լակոեբ
::← Սավա

## Ջրաբանություն
Գետը հոսում է տարին մի քանի ամիս։ Միայն սեզոնային անձրևների և ամառային ամիսներին գետը հասնում է Սուդանի սահման։ Այնուամենայնիվ, Բարական հանդես է գալիս ամենագլխավոր աղբյուրներից մեկը Արևելյան Սուդանում։ Ջրի միջին ծախսը կազմում է 0,8 խոր. կմ։

## Ծանոթագրություններ

Կատեգորիա:Էրիթրեայի գետեր
Կատեգորիա:Աֆրիկայի գետեր
Կույսեբ

**Կույսեբ**, *Կյոյսեբ* (), Նամիբ անապատով անցնող գետ Նամիբիայում։ Ավազանի տարածք՝  15500 կմ²։
ձախից|250px|մինի|Կույսեբի կանիոնը վերին հոսանքում
Չնայած գետը ցամաքում է տարվա մեծ մասում, այն այդ չոր անապատի կարևորագույն ջրահոսանքներից է։ Գետը ունի նշանակալի ստորգետնյա հոսանք, որը օգտագործվում է առափնյա քաղաքների՝ Սվակոպմունդի և Ուոլշիֆ Բեյի ջրամատակարարման համար։

Կույսեբը սկսվում է ներմայրցամաքային սարահարթից, որը գտնվում է Վինդհուկի մայրաքաղաքից 15 կմ դեպի արևմուտք և հոսում է դեպի հարավ-արևմուտք, անցնելով արմատային տեսակով խորը Կույսեբ կանիոնը, որի տաիրքը գնահատվում է 2-4 միլիոն տարի։ Կանիոնից դուրս գալուց գետը թափվում է անապատի մեջ։ Այստեղից նրա հունը գնում է Ատլանտյան օվկիանոսով, որին հասնում է Ուոլֆիշ Բեյ ծովախորշով։ Կույսեբի հունը կազմում է սահման երկու շատ տարբեր անապատային զոնաների միջև, հարավում նրանից սկսվում է մի փունջ հայտնի նամիբյան աղյուսային-կարմիր ավազաբլուրներ, որոնք հասնում են 60-240 մ բարձրության, հյուսիսում տեղանքը զբաղեցված է անմշակ հողերով և լուսային ավազի հողակտորներով։

Անձրևներից հետո, որոնք թափվում են ներքին սարահարթերի մեջ անձրևաշատ եղանակներում, վերոնշյալ սարահարթերը լցվում են ջրով, հիմնականում տարվա անձրևաշատ եղանակներում հասնում են օվկիանոսին։ 1837-ից 1977 թվականներին այպիդի բան տեղի է ունեցել ընդամենը 14 անգամ, հիմնականում Կույսեբը ունեցել է օվկիանոսային հոսք 140-ից 10 տարվա մեջ։ Ներառյալ ջրի ծախսը քաղաքների ջրամատակարարման համար, որը սկսվել է 1950-ականներին, ենթադրթվում է, որ այդպիսի բան կլինի ավելի հազվադեպ։

## Ծանոթագրություններ

Կատեգորիա:Նամիբիայի գետեր
Կատեգորիա:Աֆրիկայի գետեր
Շչեպկինյան անտառ

**Շչեպկինյան անտառ**, հատուկ հսկողության տակ գտնվող տարածք։ Համարվում է Դոնի Ռոստովի բնության ամենամեծ հսկվող հատվածը։

Անվանվել է Շչեպկինյան դաշտավայրի անունով։ Դրանից բացի, որոշ տվյալների համաձայն, Շչեպկինյան անտառն անվանվել է մոտակա բնակավայրերից մեկի` Շչեպկին գյուղի անունով։ Անտառը ձգվում է հյուսիսից հարավ` 4 կմ, արևմուտքից արևելք`4-4.5 կմ։

## Պատմություն
thumb|left
20-րդ դարի սկզբին Ռոստովի մարզի տարածքում, Շչեպկին գյուղի շրջակայքում տարբեր ծառատեսակներ տնկելու որոշում ընդունվեց։ Դա էլ հանդիսացավ Շչեպկինյան անտառի նախապատմությունը։ Հայտնի է, որ ծառատունկը պետք է իրականացվեր բնությունը հարստացնելու և կենդանական աշխարհին ավելի հարմարավետ ապաստան տալու նպատակով, բայց տնտեսության անկման պատճառով մտահղացումը չիրականացավ։ Մնացին անտառածածկ հատվածներ, որոնք հիացնում են իրենց գեղեցկությամբ։

Շչեպկինյան անտառը համարվում է քաղաքի եզրագծի մոտ գտնվող ամենամեծ արհեստական անտառը։ Դոնի Ռոստովի բնակիչները շատ են սիրում Շչեպկինյան անտառում նշել տոները։ Տոների անցկացմանը զուգահեռ, այստեղ կազմակերպվում են տարբեր խաղեր, փեյնթբոլի մրցումներ, ավտոմրցաշարեր։

## Աշխարհագրություն
Շչեպկինյան անտառը գտնվում է Դոնի Ռոստովի հյուսիսարևմտյան հատվածում։ Անտառի տարածքում կա 2 մեծ հոր, որոնցից մեկը լցված է ջրով։ Այդ հորում լողալն արգելվում է։ Անտառի արևելքում կա արհեստական լիճ, որն առաջացել է Մեծ Կամիշևախա և Տեմերնիկ գետերի վտակների հետևանքով։

## Բնություն
Ջրով լված հորի մեջ բազմացվում են ձկներ`արծաթագույն կարաս, ավազային ցլիկաձուկ, ինչպես նաև խեցգետին։ Անտառի կենդանական աշխարհը հարուստ է, կան եղնիկներ, աղվեսներ, նապաստակներ, վարազներ, փասիաններ, կաքավներ, ձկնկուլներ և այլն։ Շչեպկինյան անտառի տարածքում որսն արգելվում է։ Ձկնորսության համար թույլտվություն հարկավոր չէ։

## Ծանոթագրություններ

Կատեգորիա:Դոնի Ռոստով
Նելսոն Սեմեդու

**Նելսոն Կաբրալ Սեմեդու** (պորտ․՝ Nélson Cabral Semedo, նոյեմբերի 16, 1993, Լիսաբոն, Պորտուգալիա), պորտուգալացի ֆուտբոլիստ, պաշտպան։ Հանդես է գալիս կատալոնական «Բարսելոնա» և Պորտուգալիայի ազգային հավաքականի կամզում։

## Ակումբային կարիերա
Նելսոնը սկսել է իր կարիերան «Շենտրենշե»-ի կազմում։

2012 թվականին նա տեղափոխվել է «Բենֆիկա», որտեղ սկսել է հանդես գալ երկրորդ թիմում։ 2012-2013 մրցաշրջանը Նելսոնը վարձավճարով հանդես է եկել «*Ֆատիմա*» ֆուտբոլային ակումբի կազմում։

2015 թվականին Նելսոնը տեղափոխվել է «Բենֆիկա»-ի հիմնական կազմ։ Թիմի կազմում Սեմեդուն իր դեբյուտը նշել է 2015 թվականի օգոստոսի 16-ին՝ «Էշտորիլ Պրահայի» դեմ խաղում։ Սեպտեմբերի 15-ին՝ Չեմպիոնների լիգայի շրջանակներում «Աստանայի» դեմ խաղում Նելսոն Սեմեդուն իր միջազգային դեբյուտն է նշել։
 
**Բարսելոնա**

2017 թվականի հուլիսի 13-ին Բարսելոնան հայտարարեց, որ Բենֆիկայից ձեռք է բերել Նելսոն Սամեդոյի տրանսֆերային իրավունքները, և բուժզննումից հետո նրա հետ ստորագրել է 5-ամյա պայմանագիր։ Սամեդոյի համար Բարսելոնան վճարեց 30,5 մլն. եվրո, իսկ յուրաքանչյուր 50 խաղի համար,որում պորտուգալացին հանդես կգա մեկնարկային կազմում, ակուբը պարտավորվել է վճարել ևս 5 մլն. եվրո։ Նորամուտը նա նշել է օգոստոսի 16-ին Իսպանիայի սուպերգավաթի շրջանակներում կայացած հանդիպման ժամանակ, որտեղ կատալոնական ակումբ ցավալի պարտություն կրեց իր հիմնական հակառակորդից՝ Մադրիդի Ռեալից։

## Միջազգային կարիերա
Պորտուգալիայի ազգային հավաքականի կազմում Նելսոնը իր դեբյուտը նշել է 2015 թվականի հոկտեմբերի 11-ին՝ Սերբիայի հավաքականի դեմ խաղում։

## Ձեռքբերումներ
* Պորտուգալիայի չեմպիոն - 2015-2016

## Ծանոթագրություններ

## Արտաքին հղումներ
* Սեմեդուի պաշտոնական Ֆեյսբուքի էջը
* Սեմեդուի պաշտոնական Ինստագրամի էջը
* Սեմեդուն transfermarkt-ում
* Սեմեդուն soccerbase.com-ում
* Սեմեդուն WhoScored.com կայքում
* Սեմեդուն Բարսելոնայի պաշտոնական կայքում
* Սեմեդուն ՈՒԵՖԱ-ի պաշտոնական կայքում
* Սեմեդուն ՖԻՖԱ-ի պաշտոնական կայքում 

Կատեգորիա:Բարսելոնայի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆատիմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Ֆեներբահչեի ֆուտբոլիստներ
Բլեքսթոն (Փիլի վտակ)

**Բլեքսթոն** (), գետ Կանադայի Յուկոն երկրամասի հյուսիս-արևմուտքում։

## Ֆիզիկա-աշխարհագրական բնութագրում
Բլեքսթոնը համարվում է Պիլ ավազանի վեց գետերից մեկը՝ գտնվելով Օգիլվի, Հարթ, Ուինդ, Բոնեթ Պլում և Սնեյք գետերի շարքում։

Գետը սկիզբ է առնում Օգիլվի լեռից, նրա ակունքները գտնվում են Թումստոն տարածաշրջանային այգու տարածքում։ Բլեքսթոնն սկզբում հոսում է հյուսիսարևելյան ուղղությամբ, որից հետո, փոխելով իր հոսքը, շարժվում է դեպի հյուսիս, ապա միանալով Օգիլվի գետին՝ ձևավորում է Պիլ գետը։ Միջին հոսանքում գետի լայնությունը կազմում է 30 մետր։
Ավազանի մակերեսը 1130 կմ² է։ Նրա մեջ մտնում են բազմաթիվ ծանծաղ գետակներ, որոնք նույնպես սկզբնավորվում են Օլիգվի լեռից, Տու Մուս Լեյքը և Չապման Լեյքը, որոնք թափվում են թերմոկարստային լիճ, որը ունի 90-120 սմ խորություն։

Գետի երկարությունը մոտավորապես 200 կմ է։

## Բուսական և կենդանական աշխարհ
Բլեքսթոնը գետը հոսում է տունդրայով, երկրամասի համար բնութագրական են հավերժական սառույցները։ Դրա հետ մեկտեղ ավազանի գետերն ունեն բավարար ստորգետնյա ջրեր, որով կարող է ապահովել ձկների շուրջտարյա գոյությունը։ Գետում և իր վտակներում հայտնաբերվել են մալմաներ (Salvelinus malma), սիբիրյան հարիուս (Thymallus arcticus), շերեփաձուկ (Lota lota), հասարակ չուկուչան (Catostomus catostomus), լորձայի գետաձկնիկ (Cottus cognatus), Lake Chub (Couesius plumbus)։ Տու Մուս Լեյքում կարելի է հանդիպել միայն ջրային խեցգետնանմաների, բայց հակառակ դրան՝ Չապման Լեյքը հարուստ է բազմաթիվ ձկներով։

Գետի ափի բուսականությունը նոսրից հասնում է մինչև չափավորի, որոնցից հատկապես աճում են լաստենի և ուռենի, երբեմն նաև փշատերև ծառեր։ Վտակներում հանդիպում են կանաչ ջրիմուռներ։ Գետի ափերին կարելի է տեսնել եղջերուներ, ոչխարներ և արջեր։

Գետի ափերին հազվադեպ կարելի է հանդիպել մամոնտի ժանիքի մնացորդներ (ավելի հազվադեպ, քան տարածաշրջանի հարավային մասերում)։ Այդ մնացորդները գտնվել են 2005 թվականի օգոստոսին, որոնց տարիքը կազմում է ավելի քան 25-40 հազար տարեկան, տարվել են Ուայթհորս։

## Ծանոթագրություններ

Կատեգորիա:Կանադայի գետեր
Օլյոկմա

**Օլյոկմա** (), գետ Անդրբայկալյան երկրամասում, Ամուրի մարզում և Սախա-Յակուտիայի Հանրապետությունում, Լենա գետի աջ վտակն է։

## Աշխարհագրություն
Գետի երկարությունը 1436 կմ է, ջրահավաք մակերեսը 210000 կմ2 է։ Սկիզբ է առնում Մուրայսական լեռնաշղթայից, հոսում է լայն հովտով հյուսիս-արևելք։ Դառնալով դեպի հյուսիս՝ հասնում է Չելբաուս (արևելքից) և Հարավային ու Հյուսիսային Դիրինդինսյկան լեռնաշղթաներ։ Հետո հոսում է մինչև Ստանկովյան և Ուդոկանյան լեռնաշղթաների միջև ընկած խոր հովտում, հոսքի արագությունը հասնում է 5—5,5 մ/վ-ի։ Ներքևում, Օլյոկմայի խորը ճանապարհը սարահարթը բաժանում է Չուգինական և Չորուոդական բարձրավանդակների։ Հետո Օլյոկման արևելքից շրջապատում է Օլյոկմա-Չարսական սարահարթը, ճանապարհը լայնանում է և հոսքի արագությունը իջնում է մինչև 0,5—1,2 մ/վ-ի։

## Հիդրոգրաֆիա
Գետի սնուցումը անձրևային և ձնային է։ Ամռանը հեղեղներ են լինում։ Ջրի միջին տարեկան ծախսը 1950 մ³/վ է։ Սառչում է հոկտեմբերին, առանձին տարիներին վերին մասը սառչում է փետրվարից մինչև մարտ։ Հալվում է մայիսին։

## Վտակներ
Հիմնական վտակներն են, աջից՝ Տունգիրը, Նյուժկան, իսկ ձախից Չարան։

## Ծանոթագրություններ

## Արտաքին հղումներ

* 

Կատեգորիա:Լենա գետի վտակներ
Կատեգորիա:Ռուսաստանի գետեր